

At man, når det i sandhed skal lykkes en at føre et menneske hen til et bestemt sted, først og fremmest må passe på at finde ham der, hvor han er, og begynde der.

Dette er hemmeligheden i al hjælpekunst. Enhver, der ikke kan det, han er selv i en indbildning, når han mener at kunne hjælpe en anden.

For i sandhed at kunne hjælpe en anden, må jeg forstå mere end han – men dog vel først og fremmest forstå det, han forstår.

Søren Kierkegaard, filosof

Indledning

I min omgangskreds falder talen ofte på nedskæringer på velfærden, forringede arbejdsvilkår for de offentligt ansatte, manglende omsorg for børn, syge og ældre. Og hvor forfærdeligt det hele er.

Hvis det skal tages for pålydende, at det står så galt til, hvordan er det så at være på en arbejdsplads, hvor der ikke er nok resurser til at give optimal omsorg til dem, som har brug for din hjælp?

Det vil jeg gerne beskrive, for jeg har været der og oplevet det på egen krop. Jeg har ligeledes mødt andre, som arbejder eller har arbejdet indenfor social- og omsorgsområdet og det pædagogiske område, og som har historier, der ligner mine. Jeg har set ansatte få stress, blive syge, nogle endda langtidssyge.

Jeg vil her i bogen gerne diskutere begreberne omsorgstræthed, forråelse og moralsk stress. Jeg har gennem flere år observeret, hvordan det har påvirket både mine kollegaer men også jeg selv, at manglende tid til at gøre vores arbejde ordentligt gør os omsorgstrætte og moralsk stressede.

Der er heldigvis indenfor de senere år blevet talt højt om fremkomsten af flere og flere omsorgstrætte medarbejdere og et forrået arbejdsmiljø. Hvilket er ret nyt, for det har før været om end ikke tabubelagt men så i hvert fald et område, som i den grad har manglet opmærksomhed.

Jeg har arbejdet som socialpædagog indenfor pleje- og omsorgsfaget og det pædagogiske område. Jeg har haft job på plejehjem, bosteder for personer med fysiske og/eller psykiske udfordringer samt folk med senhjerneskader.

Bogen er mine helt egne personlige oplevelser fra min tid som pædagog indenfor faget gennem næsten to årtier. Men jeg har også forsøgt at tage de mere objektive briller på. Set ud fra den betragtning at mange af mine kollegaer må have gjort sig de samme erfaringer og tanker som jeg. Derfor har jeg også anvendt relevant litteratur, som understøtter mine oplevelser og betragtninger.

Jeg har været frustreret og til tider så fortvivlet, at jeg er gået tudende hjem. Frustreret fordi jeg ikke har kunnet nå mit arbejde indenfor arbejdstid. Fortvivlet fordi kollegaer har råbt ad mig og skældt ud. Første gang det skete var jeg ret så chokeret. For det havde jeg dog aldrig oplevet i mit tidligere arbejdsliv og heller ikke på andre arbejdspladser udenfor dette fag.

Jeg har følt mig skamfuld og skyldig, fordi jeg har lavet fejl i mit arbejde. Hvilket jo selvfølgelig kun er menneskeligt. Men på nogle af mine arbejdspladser har jeg har følt, at det ikke var tilladt at lave den mindste lille fejl. Der var nulfejlstolerance.

Jeg har måske også selv været fordømmende i min tankegang. Selv om det er svært for mig at indrømme. Jeg har i situationer tænkt om en kollega: Kan hun dog ikke bare tage sig sammen? Hvorfor står hun der og jamrer og klager sig, så slemt er det jo heller ikke.

Ja, der kommer voldsomme følelser i spil, og de opstår nemt i miljøer, hvor samarbejdet ikke fungerer optimalt. Hvor tonen er rå, og arbejdsklimaet til tider er umenneskeligt.

Jeg håber, at læserne forstår, at min mission er ikke at skælde ud på eller nedgøre mine tidligere kollegaer. Jeg har den dag i dag ikke negative tanker om hverken personaler eller ledelse på de steder, hvor jeg har været ansat.

Jeg ønsker med denne her bog at anskueliggøre, hvad mine kollegaer og jeg kæmper med ude på de offentlige arbejdspladser. Jeg er bare en stemme, men forhåbentligt er der mange flere, der snart råber op derude.

Af respektfulde grunde bruger jeg her i bogen ikke betegnelsen den demente eller den handicappede. Men i stedet bruger jeg begreberne; en person med demens eller en person med fysisk og/eller psykisk funktionsnedsættelse.

Med disse benævnelser kan man meget nemmere skelne personen fra sygdommen. Vi har ofte en tendens til at se mennesker med demens eller funktionsnedsættelser som en stor gruppe, hvor individerne over en kam ligner hinanden og har de samme reaktionsmønstre.

I stedet må vi i min optik se beboerne, borgerne eller klienterne som unikke personligheder med vidt forskellige baggrunde og sygdomsforløb.

Jeg har kun brugt stednavne og personnavne, der hvor det giver mening. Navnene er selvfølgelig opdigtede.

Man kan være lodret uenig i mine synspunkter i bogen. Eller man kan være helt på linje med mig. Derfor har jeg også kaldt denne bog en debatbog.




1. Hvem har inspireret?

Disse fremragende bøger har inspireret mig til at skrive min bog. Jeg henviser til dem flere gange undervejs i min bog:

Dorthe Birkmose: ”Når gode mennesker handler ondt. Mulige løsninger på et vildt problem” fra 2023.

Dorthe Birkmose er psykolog, supervisor og foredragsholder. Hun sætter forråelse og moralsk stress blandt medarbejdere på arbejdspladsen på dagsordenen på en meget håndgribelig og let forståelig måde. Men emnet er dog ikke let, det er tværtimod tungt og tidlige yderst tabubelagt. Efter hendes mening udskammer vi alle de professionelle, der optræder med forråelse, og det må vi forstå er selvfølgelig ikke godt. Vi skal tværtimod til at indse, at forråelse er en mestringsstrategi og en måde at overleve på, når man som personale føler afmagt, bliver omsorgstræt og psykisk udbrændt.

Hun gør det billedligt, når hun siger, at personalet pakker sig selv ind i teflon. Teflon beskytter, og i det kan intet stort som småt trænge igennem. Men konsekvensen kan desværre blive den, at børn, borgere, beboere og pårørende bliver krænket af det professionelle personale. Dorthe Birkmose kommer med mulige løsninger på en meget svær problematik sidst i sin bog.

Hendes bog har været en stor øjenåbner for mig men samtidig også en hovsa oplevelse. For rigtig meget af det hun udfolder i bogen, er jo det, jeg også har oplevet ude på mange af mine arbejdspladser.

Hendes bog gav mig mod til at skrive om mine iagttagelser og oplevelser fra mine mange år indenfor omsorgsfaget/pædagogfaget.

Susanne Ekman: ”Giftig gæld og udpint velfærd” fra 2022.

Susanne Ekman er lektor i ledelse, organisation og arbejdsliv. Hun beskriver i sin bog, hvordan mange af vores velfærdsinstitutioner lider under mangel på menneskelige og økonomiske resurser.

Hun mener, at der er et misforhold mellem krav til de ansatte og de af systemets tildelte resurser. Systemet appellerer til den enkelte ansattes arbejdsomhed, ansvarsfølelse og robusthed. Det bliver gjort til et individuelt problem selv at løse opgaverne; at man som personale så og sige må lede sig selv.

Når den enkelte ansatte eller hele arbejdspladsen så bryder sammen, bliver der ikke tilført nye resurser, men man genbruger så og sige de resurser, som blev tildelt tidligere.

Hun sammenligner sammenbruddet i velfærdsinstitutionerne med finansboblen sidst i nullerne. Boblen sprang, fordi bankerne havde lånt penge ud til husejere, som ikke kunne tilbagebetale deres dyre huslån.

Hun sammenholder finanskrisen og udbrændte offentligt ansatte med hinanden. Der er i begge et urealistisk forhold til resurser. De offentligt ansatte kan ikke yde mere, de kan så og sige ikke betale gælden tilbage men skubber hele tiden gælden foran sig.

Det lyder lidt teknisk, men jeg forsøger at uddybe og forklare senere i bogen.

Per Isdal: ”Medfølelsens pris. Når professionelle hjælpere har brug for hjælp.” fra 2018.

Per Isdal er psykolog og har taget udgangspunkt i egne erfaringer. Han fortæller om, hvordan arbejdet har forandret ham. At hjælpe andre er et udbytterigt men også krævende arbejde. Især når man står overfor frygt og smerte.

Mennesker, der arbejder indenfor social- og sundhedsvæsenet, har det mest belastende og sundhedsfarlige job, og hvor sygefraværet tillige er ekstremt højt.

Han bruger begrebet selvmedfølelse. Han beskriver det som en måde, hvorpå man som menneske kan drage omsorg for sig selv.

Bogen giver også råd til, hvordan man passer bedst ikke kun på sig selv men også sine kollegaer. En vigtig pointe er, at vi alle har et ansvar for som kollega og ansat at være med til at skabe et godt og støttende kollegialt miljø.

Fagbladet Socialpædagogernes lille hæfte fra 2021, ”Socialpædagogik i ældreplejen”

Man er her i hæftet inspireret af den engelske psykolog Tom Kitwood, som i 1990èrne udviklede begrebet personcentret omsorg. Kitwood havde observeret, at personer med demens ofte blev nedværdiget, at der ikke blev taget hensyn til deres personlige integritet.

Den personcentrede omsorg går ud på, at man værdsætter og anerkender mennesker med demens som helt unikke væsner med ret til selvbestemmelse uden hensyntagen til alder, baggrund eller sygdomsforløb.

Det bliver med den tilgang den ældre med demens, som kommer i centrum og ikke hans/hendes sygdom. Rettere sagt bliver plejen og omsorgen udført og planlagt ud fra den ældres ønsker, vaner, livshistorie og psykologiske behov. Kun derved føler den ældre ideel tryghed og trivsel. Undervejs i min bog er der henvisninger til andre relevante artikler, aviser og forskning.

Jeg kan kun anbefale at læse ovenstående bøger, hvis man arbejder med mennesker.




2. Omsorgstræthed

Her er mine forsøg på at forklare omsorgstræthed ved hjælp fra Per Isdal og B.D. Kyer.

Kyers bog: “Surviving Compassion Fatique: Help for those who help Others.” Her beskriver hun, hvordan compassion fatigue kan påvirke en hjælpers arbejde. Compassion fatigue betyder direkte oversat: Medfølelsestræthed. På dansk bruger vi betegnelsen omsorgstræthed.

Sådan kan en kvindelig eller mandlig omsorgstræt medarbejder reagere, hvis vedkommende har en eller flere af nedenstående:

Lav arbejdsmoral. Medarbejderen opfattes af kollegaer som doven, fordi vedkommende ikke yder sit optimale og heller ikke tror på opgavernes vigtighed.

Undgår opgaver. Medarbejderen viger udenom visse opgaver eller beboere. Det kan af kollegaer opleves som uansvarlighed og manglende solidaritet.

Optagethed af detaljer. Medarbejderen går op i principper, og detaljerne bliver vigtigere end helheden. Det kan af kollegaer opfattes som detaljestyring og perfektionisme.

Faldende motivation. Medarbejderen har negative følelser overfor arbejdspladsen, lederen eller kollegaer. Beklager sig ofte men vil ikke tale om egen indsats og følelser. Vedkommende kan derved blive anset som en, der ikke er egnet til sit job.

Apati. Medarbejderen er initiativløs og udviser hverken lyst eller glæde. Virker passiv og apatisk og kollegerne vil måske opfatte det som en form for depression.

Negativitet. Medarbejderen er negativ og vred på kollegaer, beboere, borgere eller ledere. Brokker sig og er imod nye ideer og planer. Humor og tålmodighed er forsvundet. Vedkommende kan opleves af kollegaer som vanskelig og en kværulant.

Mindre glæde ved tidligere glædesfyldte aktiviteter. Medarbejderen har mindre lyst til at være social. Interesserer sig ikke længere for hobbyer, kultur, musik m.m. Ting som vedkommende tidligere holdt af.

Manglende tro på at arbejdet er nyttigt eller effektivt. Medarbejderen tror ikke længere på, at hendes/hans hjælp ændrer noget. Denne pessimisme kan af kollegaer opfattes som en ringere jobindsats.

Personalekonflikter. Medarbejderen er vred og nærer mistillid til sine kolleger og er i konflikt med sine ledere. Vedkommende kan opfattes af kollegaer og ledere som vanskelig og besværlig. Fravær. Medarbejderen har mange fraværsdage pga. sygdom eller uden ydre årsag. Har mistet energien og er ofte træt.

Irritabilitet. Medarbejderen er irritabel, utålmodig og frustreret både på arbejdet og derhjemme. Er hård i sin omtale af borgere og beboere. Fremstår i sin måde at være på som ikke egnet til sit job.

Tilbagetrækning fra kolleger. Medarbejderen isolerer sig og trækker sig fra fællesskabet. Det kan af kollegaerne opfattes som arrogance og uvenlighed og en manglende vilje til at være en del af personalegruppen.

Tab af selvtillid. Medarbejderen mister troen på sig selv og egne kompetencer.

Isdal skriver ligeledes i sin bog, at compassion fatigue ikke er noget, der kun kan ramme enkeltindivider, men den kan også ramme en hel arbejdsplads. Omsorgstræthed kommer dermed til at præge en arbejdsplads på en særdeles negativ måde.

Sådan en arbejdsplads er ofte karakteriseret ved, at der er meget sygdom og stor udskiftning af personale. Der opstår ofte kontroverser i personalegruppen.

Personalet har mistillid til hinanden og danner grupper, hvor de spreder rygter og sladrer. Personalet kan også være blevet utilfredse med ledelsen.

Personalegruppen udvikler måske et negativt syn på beboerne, og i den forbindelse kan der opleves mere tvang og en mere hårdhændet omgang i forhold til beboerne. Sprogbruget bliver ligeledes mere kynisk og nedladende.

Per Isdal: ”Et menneske, hvis krop kontinuerligt overaktiveres i form af øget puls og blodtryk, spændte muskler, skærpet opmærksomhed, hæmmet fordøjelse og reduceret kirtelaktivitet og sexlyst vil efterhånden risikere at udvikle flere belastningssymptomer såsom: Træthed og udmattelse.

Symptomer på hjertekarsygdomme; forhøjet blodtryk. Muskelspændinger og smerter (ryg, nakke og skuldre.)

Koncentrationsvanskeligheder.

Fordøjelsesproblemer.

Søvnproblemer (søvn hænger sammen med den indre balance.)

Manglende sexlyst.

Problemer med følelsesregulering.”

Her følger mine helt egne og personlige oplevelser fra 2 forskellige plejehjem og 2 bosteder for personer med fysisk og/eller psykisk nedsat funktionsevne. Situationerne undervejs viser omsorgstræthed både hos kollegaer men også hos mig selv.

Ansat på et demensplejehjem

Nogle morgener på plejehjemmet kan være ret så hektiske. Der kan være dage, når jeg møder ind i dagvagt kl. 7, så er måske 4 af afsnittets 7 beboere lysvågne. Et par stykker går rundt uden ble, eller det der er værre: Går rundt med



















































































































































































Den automatiserede analyse af et værk med henblik på at indhente oplysninger, især om mønstre, tendenser og sammenhænge ("Text and Datamining") er forbudt.

© 2026 Helle Nielsen

Redaktion: Helle Nielsen

Korrekturlæsning: Helle Nielsen

Forlag: BoD · Books on Demand GmbH, Hellerup, Danmark

Fremstilling: BoD · Books on Demand GmbH, Überseering 33, 22297 Hamburg, Tyskland

ISBN: 9788743025023


OEBPS/images/cover.jpg
RAT FOR
US@DET

Som paedagog har jeg mgdt forraelsen





OEBPS/nav.xhtml




		Epigraf



		Indholdsfortegnelse



		Indledning



		Kap. 1: Hvem har inspireret?



		Kap. 2: Omsorgstræthed



		Kap. 3: Moralsk stress. Hvad gør vi?



		Kap. 4: Samarbejde og konflikter



		Kap. 5: Forflytning



		Kap. 6: Dokumentation og tidspres



		Kap. 7: Opsigelser



		Kap. 8: Prekariatet. Atypisk ansat



		Afslutning



		Litteraturliste



		Om bogen



		CV



		Kolofon









Page List





		6



		7



		9



		10



		11



		12



		13



		14



		15



		16



		17



		18



		19



		20



		21



		22



		23



		24



		25



		26



		27



		28



		29



		30



		31



		32



		33



		34



		35



		36



		37



		38



		39



		40



		41



		42



		43



		44



		45



		46



		47



		48



		49



		50



		51



		52



		53



		54



		55



		56



		57



		58



		59



		60



		61



		62



		63



		64



		65



		66



		67



		68



		69



		70



		71



		72



		73



		74



		75



		76



		77



		78



		79



		80



		81



		82



		83



		84



		85



		86



		87



		88



		89



		90



		91



		92



		93



		94



		95



		96



		97



		98



		99



		100



		101



		102



		103



		104



		105



		106



		107



		108



		109



		110



		111



		112



		113



		114



		115



		116



		117



		118



		119



		120



		121



		122



		123



		124



		125



		126



		127



		128



		129



		130



		131



		132



		133



		134



		135



		136



		137



		138



		139



		140



		141



		142



		143



		144



		145



		146



		147



		148



		149



		150



		151



		152



		153



		154



		155



		156



		157



		158



		159



		160



		161



		162



		163



		164



		165



		166



		167



		168



		169



		170



		171



		172



		173



		174



		175



		176



		177



		178



		179



		180



		181



		182



		183



		184



		185



		186



		187



		188



		189



		3











